RUKOUSKOULU 4/20 Henkilökohtainen rukouspaikka
Tänään puhumme henkilökohtaisen rukouspaikan valitsemisesta.
Katsomme Jumalan nimeä El Shaddai.
Se tarkoittaa Jumalaa, joka on enemmän kuin riittävä.
Hänellä on kaikki, mitä tarvitset, ja paljon enemmän.
Oletko ajatellut vuorenhuipuilla olevia kukkasia?
Hän huolehtii koko luomakunnasta.
El Shaddai haluaa ilmoittaa itsensä sinulle, kun etsit häntä.
Kun Jumala ilmaisi itsensä Aabrahamille El Shaddaina, -
Jumala teki liiton hänen kanssaan.
Hän antoi lupauksen siunauksesta patriarkoille.
El Shaddai on Jumala, jonka apu riittää joka tilanteeseen.
Koska olet liitossa Jumalan kanssa Kristuksessa, -
sinäkin pääset osalliseksi El Shaddaista.
1. Moos. 28:3: "Ja Jumala, Kaikkivaltias [El Shaddai], -
siunatkoon sinua ja antakoon sinun tulla hedelmälliseksi -
ja lisääntyä, niin että sinusta tulee suuri kansojen joukko."
Niin Jumala sanoi Aabrahamille.
Meidätkin on oksastettu Aabrahamin sukuun, -
joten pääsemme osallisiksi lupauksesta.
Jumala haluaa, että oppisit tuntemaan häntä El Shaddaina.
Voit rukoilla: "Herra, olet kaikki, mitä tarvitsen.
Kiitos, El Shaddai. Kosketa aluettani ja tilannettani."
El Shaddai haluaa ilmoittaa itsensä sinulle.
Voit valita rukouspaikan, jossa päivittäin kohtaat häntä.
Voit etsiä siellä elävää Jumalaa, jolla on vastaus kaikkeen.
Täyty hänen elävällä vedellään -
ja juo hänen läsnäoloaan.
Voit etsiä häntä ylistäen ja palvoen.
Elämäni muuttui, kun aloin palvoa Jumalaa.
Voit kuunnella Hengen voitelemaa musiikkia, -
kiittää Herraa, nostaa katseesi hänen puoleensa -
ja antaa hänen saada ylistyksesi.
Kun menet esirukoukseen kuten Paavali, Daniel tai Jeesus, -
valtakunnat voivat järkkyä ja ihmeet tapahtua.
Heillä oli henkilökohtainen rukous- paikka elävän Jumalan edessä.
Haluan antaa myös käytännön neuvoja.
Ehkä etsit Jumalaa muutaman päivän mutta sitten lopetit.
Tavan muodostumiseen tarvitaan 21 päivää.
Etsi siis Jumalaa 21 aamuna peräkkäin.
Silloin rukoushetkistä muodostuu sinulle tottumus -
ja vastustus on helpompi voittaa.
Jos sinulla ei ole tapaa rukoilla, vastustaja voittaa sinut helpommin.
Etsi siis Herraa 21 aamuna, jotta saisit läpimurron.
Daniel oli vankina Babylonin järjestelmässä, -
mutta hän ei halunnut syödä epäjumalille uhrattua ruokaa.
Vaikka hän paastosi 10 päivää, hän oli muita vahvempi.
Dan. 1:20:ssa sanotaan, että hänestä tuli 10 kertaa viisaampi -
kuin kaikki valtakunnan noidat ja tietäjät.
Danieliin otettiin yhteyttä.
Luuk. 6:12-13 kertoo Jeesuksesta: "Niin tapahtui niinä päivinä, -
että hän lähti vuorelle rukoilemaan; -
ja hän oli siellä kaiken yötä rukoillen Jumalaa.
Ja päivän tultua hän kutsui tykönsä opetuslapsensa -
ja valitsi heistä kaksitoista."
Jeesus vetäytyi yksinäisyyteen etsimään taivaallista Isäänsä.
Isä kertoi hänelle, ketkä hänen tuli valita.
Opetuslapset alkoivat ymmärtää, missä Jeesuksen voima piili.
Ihmiset paranivat ja vapautuivat, kun Jeesus tuli paikalle.
Jumalan valtakunta tuli voimassa, ei vain sanassa.
Kun etsit Jumalaa, -
pääset osalliseksi Pyhän Hengen läheisyydestä ja suunnitelmista.
Paavali oli Jumalan mies ja rukoili paljon.
Olen tutkinut Uudesta testamentista, -
että 95-98 prosenttia sen rukouksista koskee uskovia, -
että he etsisivät Isää ja kohtaisivat hänet.
Ei riitä, että toimimme ihmisten parissa.
Ensin on käännyttävä Isän puoleen.
Kun olemme saaneet juoda hänen Henkeään ja elämäänsä, -
meillä on jotain annettavaa.
Paavali rukoilee Kol. 1:9-12:ssa: "Sentähden emme mekään...
ole lakanneet teidän edestänne rukoilemasta...
että tulisitte täyteen hänen tahtonsa tuntemista -
kaikessa hengellisessä viisaudessa ja ymmärtämisessä, -
vaeltaaksenne Herran edessä arvollisesti, -
hänelle kaikessa otollisesti, -
kaikessa hyvässä työssä hedelmää kantaen -
ja kasvaen Jumalan tuntemisen kautta."
Paavali siis rukoili paljon.
Voimme käyttää näitä jakeita itse rukoillessamme.
Paavalin elämä kantoi runsasta hedelmää.
Paavali jatkaa: "...ja hänen kirkkautensa väkevyyden mukaan -
kaikella voimalla vahvis- tettuina..." Tarvitsetko voimaa?
"...olemaan kaikessa kestäviä ja pitkämielisiä, -
ilolla kiittäen Isää, joka on tehnyt teidät soveliaiksi -
olemaan osalliset siitä perinnöstä, mikä pyhillä on valkeudessa."
Paavali tiesi, miten saada läpimurtoja -
ja rukoilla vasta uskoontulleiden ja uusien seurakuntien puolesta -
Jumalan valtakunnan tulemiseksi.
Hän keskusteli myös kaupungilla iltaisin ihmisten kanssa.
Silloin tapahtui asioita. Mutta avaimena oli rukous.
Samuel alkoi etsiä Jumalaa nuorena.
Hän alkoi kuunnella Jumalan ääntä.
Kun 70 opetuslasta palasivat hengellisestä työstä, -
he kertoivat: "Riivaajatkin ovat meille alamaiset... nimesi tähden."
Luuk. 10:18-19: "Silloin hän sanoi heille: -
'Minä näin saatanan lankeavan taivaasta niinkuin salaman.
Katso, minä olen antanut teille vallan tallata...
kaikkea vihollisen voimaa." Et ole alakynnessä vaan voitolla.
Matt. 18:18: "...kaikki, minkä te sidotte maan päällä, -
on oleva sidottu taivaassa, -
ja kaikki, minkä te päästätte maan päällä, -
on oleva päästetty taivaassa."
Jumala haluaa, että sinulla on kotona oma rukouspaikka.
Kysyin 15-vuotiaalta nuorukaiselta, -
eikö hänellä ollut tiettyä paikkaa tai ajankohtaa rukoukseen.
Rukoilu onnistuu, jos on tietty paikka, nojatuoli ja ajankohta.
Sanoin: "Pyydä isääsi ostamaan sinulle vaikka käytetty nojatuoli."
Isä ostikin hänelle nojatuolin.
Sain kuulla, että nuorukaisen elämä on muuttunut.
Hän rukoilee isänsä kanssa, ja hänellä on oma rukousnojatuoli.
Valitse jokin paikka, nojatuoli, tai ota tavaksesi rukouskävely.
Etsi Jumalaa 21 päivän ajan.
Silloin Jumalan valtakunnan valo saa säteillä kauttasi.
Jumala sinua siunatkoon, kun alat etsiä häntä uudelleen -
palvomalla, ylistämällä ja rukoilemalla.
Haluan taas lopuksi antaa sinulle haasteen.
Ota käytännön askelia rukouselämässäsi.
Mainitsin jo, että uusi tottumus syntyy 21 päivässä.
Aloita tämä 21 päivän jakso tänään tai huomenna.
Laita kello soimaan esimerkiksi 6.00 tai 6.30.
Päätä, miten pitkään aiot olla elävän Jumalan edessä.
Voit laittaa aluksi päälle voideltua musiikkia -
ja alkaa kiittää häntä.
Käytä sitten rukouksessa Sanaa. Rukoile esim. ääneen Psalmi 23.
Näet, miten uskosi vahvistuu. Haastan sinua toimimaan näin.
Haluan sanoa vielä jotain Jumalan nimestä.
Opettele tuntemaan El Shaddaita, -
Jumalaa, joka on enemmän kuin riittävä.
Tutki Sanasta, missä El Shaddai esiintyy. Kiitä häntä.
Hän on enemmän kuin riittävä. Rukoillaan yhdessä.
Isä, kiitos siitä, että El Shaddai saa ilmestyä jokaiselle katsojalle.
Olet solminut liiton kanssamme.
Me emme käänny vieraiden jumalien puoleen, -
vaan meillä on veriliitto sinun kanssasi.
Sinä annat kaiken tarvitsemamme.
Siunaa rukouspaikka, jossa etsimme sinua 21 päivän ajan.
Anna läpimurto jokaiselle kuulijalle ja siunaa heitä.
Olen Patrik Sandberg ja olen Ruotsin rukousverkoston johtajia.
Ristin sanomaa voi levittää tehokkaasti TV: n ja median kautta.
Nyt sinulla on mahdollisuus antaa tähän tärkeään työhön.
Jos haluat olla tavoittamassa seuraavaa sukupolvea, -
ole mukana antamassa lahjaasi TV7:n työhön.
Jumalan siunausta sinulle.
Lahjoituspuhelin 0600-10077. Soitto maksaa 10.01 eur + pvm.
Tilinumero: FI40 1112 3000 3427 89 Viite: 8507
Suomennos: Annamari Kortelainen